Tallers de circ i espectacles de màgia recorreran els dissabtes barris de Paterna
23/03/2018

# Tallers de circ i espectacles de màgia recorreran els dissabtes barris de Paterna

[![Tallers de circ i espectacles de màgia recorreran els dissabtes barris de Paterna ](/images/noticias/2018/03/circo-gr.jpg)](/images/noticias/2018/03/circo-gr.jpg)

23.03.2018

Els espectacles infantils tindran lloc tots els dissabtes a partir del 21 d'abril i fins al 23 de juny

L'Ajuntament de Paterna, a través de la regidoria de Cultura, engega la d'iniciativa cultural “_Teatre al carrer”,_ una gira itinerant d'espectacles infantils que recorreran els diferents barris de Paterna i que, en aquesta I edició, estaran dedicats al circ i a la màgia.

Tal com ha assenyalat la Tinent d'Alcalde, Eva Pérez, _“es tracta d'una nova iniciativa que pretén traure al carrer les funcions que normalment es programen en el Gran Teatre amb l'objectiu que arriben al major nombre d'espectadors”._

  
En aqueix sentit, l'Eva Pérez ha ressaltat _“l'aposta de l'actual equip de govern d'acostar la cultura a tots els paterners i paterneres, a través d'aquest tipus d'iniciatives gratuïtes”._

D'aquesta manera, des de finals del mes d'abril, i fins al pròxim mes de juny, cada dissabte, d'11:30 a 13:30h, les famílies paterneres podran gaudir de tallers de circ infantils i d'espectacles de màgia “Abracadabra” en espais públics de tot el municipi.

La gira començarà el dissabte, 21 d'abril en la Cova Gran, a la qual seguiran actuacions a La Canyada, Lloma Llarga, Terramelar, la Coma, Campament, Cases Verdes, Santa Gemma, i Santa Rita per a finalitzar novament en Lloma Llarga amb una última funció titulada “Sonata Circus” el dissabte, 23 de juny.